Neuvoston asetus (EY, Euratom) N:o 410/98, annettu 16 päivänä helmikuuta 1998, yritystoiminnan rakennetilastoista annetun asetuksen (EY, Euratom) N:o 58/97 muuttamisesta



Virallinen lehti nro L 052 , 21/02/1998 s. 0001 - 0007



NEUVOSTON ASETUS (EY, EURATOM) N:o 410/98, annettu 16 päivänä helmikuuta 1998, yritystoiminnan rakennetilastoista annetun asetuksen (EY, Euratom) N:o 58/97 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 213 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että asetuksella (EY, Euratom) N:o 58/97 (4) on luotu yhteinen järjestelmä yhteisön yritysten rakennetta, toimintaa, kilpailukykyä ja tuloksia koskevien yhteisön tilastojen keräämiselle, laatimiselle, toimittamiselle ja arvioinnille, yhteisön rahapoliittinen, taloudellinen ja sosiaalialan yhdentymiskehitys edellyttää, että järjestelmä ulotetaan koskemaan myös vakuutusalaa, kansantalouden tilinpidon ja aluetilinpidon laatiminen asetuksen (EY) N:o 2223/96 (5) mukaisesti edellyttää, että vakuutusalasta on olemassa vertailukelpoiset, täydelliset ja luotettavat tilastot, tämän vuoksi on tarpeen muuttaa asetus (EY, Euratom) N:o 58/97 sisämarkkinoiden toteuttamista henkivakuutuksen ja muun vakuutuksen kuin henkivakuutuksen alalla koskevien neuvoston direktiivien 92/49/ETY (6) ja 92/96/ETY (7) ja vakuutusyritysten tilinpäätöksistä ja konsolidoiduista tilinpäätöksistä annetun direktiivin 91/674/ETY (8) perusteella, ja päätöksellä 89/382/ETY, Euratom perustettua tilasto-ohjelmakomiteaa (9) ja direktiivillä 91/675/ETY perustettua vakuutuskomiteaa (10) on kuultu, ON ANTANUT TÄMÄN ASETUKSEN: 1 artikla Muutetaan asetus (EY, Euratom) N:o 58/97 seuraavasti: 1) Lisätään 5 artiklaan uusi luetelmakohta seuraavasti: "- liitteessä 5 määritelty vakuutusalan rakennetilastojen yksityiskohtainen moduuli." 2) Lisätään liite 5, sellaisena kuin se on tämän asetuksen liitteenä. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä helmikuuta 1998. Neuvoston puolesta J. CUNNINGHAM Puheenjohtaja (1) EYVL C 310, 10.10.1997, s. 5 (2) EYVL C 14, 19.1.1998 (3) Lausunto annettu 28. tammikuuta 1998 (ei vielä julkaistu virallisessa lehdessä). (4) EYVL L 14, 17.1.1997, s. 1 (5) EYVL L 310, 30.11.1996, s. 1 (6) EYVL L 228, 11.8.1992, s. 1, direktiivi sellaisena kuin se on muutettuna Euroopan parlamentin ja neuvoston direktiivillä 95/26/EY (EYVL L 168, 18.7.1995, s. 7). (7) EYVL L 360, 9.12.1992, s. 1, direktiivi sellaisena kuin se on muutettuna Euroopan parlamentin ja neuvoston direktiivillä 95/26/EY (EYVL L 168, 18.7.1995, s. 7). (8) EYVL L 374, 31.12.1991, s. 7 (9) EYVL L 181, 28.6.1989, s. 47 (10) EYVL L 374, 31.12.1991, s. 32 LIITE "LIITE 5 VAKUUTUSALAN RAKENNETILASTOJEN YKSITYISKOHTAINEN MODUULI 1 jakso Tavoitteet Tämän liitteen tarkoituksena on määrittää yhteinen järjestelmä jäsenvaltioiden vakuutusalan rakennetta, toimintaa, kilpailukykyä ja tuloksia koskevien yhteisön tilastojen keruulle, laatimiselle, toimittamiselle ja arvioinnille. Tässä moduulissa on yksityiskohtainen luettelo tiedoista, joita käytetään tilastojen laatimiseen, jotta vakuutusalan kansallisen, yhteisön tason ja kansainvälisen kehityksen tuntemus paranee. 2 jakso Alat Laadittavat tilastot koskevat tämän asetuksen 2 artiklan i, ii ja iii alakohdassa tarkoitettuja aloja ja erityisesti 1) vakuutusyritysten rakenteen, toiminnan, kilpailukyvyn ja tulosten yksityiskohtaista tarkastelua, 2) koko toiminnan, tuotekohtaisen toiminnan, vakuutuksenottajien kulutustottumusten, kansainvälisen toiminnan, työvoiman, sijoitusten, omien varojen sekä vakuutusteknisen vastuuvelan kehitystä ja jakautumista. 3 jakso Soveltamisala 1. Tilastoja laaditaan kaikista toiminnoista, jotka kuuluvat NACE Rev. 1:n pääryhmään 66, lukuun ottamatta luokkaa 66.02. 2. Tilastoja laaditaan seuraavista yrityksistä: - muut vakuutusyritykset kuin henkivakuutusyritykset: kaikki direktiivin 91/674/ETY (1) 2 artiklan 1 kohdan a alakohdassa tarkoitetut yritykset, - henkivakuutusyritykset: kaikki direktiivin 91/674/ETY 2 artiklan 1 kohdan b alakohdassa tarkoitetut yritykset, - jälleenvakuutustoimintaan erikoistuneet yritykset: kaikki direktiivin 91/674/ETY 2 artiklan 1 kohdan c alakohdassa tarkoitetut yritykset, - "Lloyd's" -nimellä tunnettu vakuutuksenantajien yhteenliittymä: kaikki direktiivin 91/674/ETY 4 artiklassa tarkoitetut yritykset, - yleisyritykset: kaikki sekä henkivakuutustoimintaa että muuta vakuutustoimintaa harjoittavat yritykset. 3. Lisäksi direktiivien 73/239/ETY (2) ja 79/267/ETY (3) III osastossa tarkoitetut yritysten sivukonttorit, joiden toiminta kuuluu johonkin 1 kohdassa tarkoitettuun NACE Rev. 1:n luokkaan, rinnastetaan vastaaviin 2 kohdassa määriteltyihin yrityksiin. 4. Yhdenmukaistettuja yhteisön tilastoja laadittaessa jäsenvaltiot voivat soveltaa direktiivin 73/239/ETY 3 artiklassa ja direktiivin 79/267/ETY 2 artiklan 2 ja 3 kohdassa sekä 3 ja 4 artiklassa tarkoitettuja poikkeuksia 4 jakso Tiedot 1. Jäljempänä 3 kohdan luettelossa A ja 4 kohdan luettelossa B tarkoitetut tiedot on kerättävä 5 jakson mukaisesti. Käytettäessä suoraan tilinpäätöksestä saatavia tietoja rinnastetaan viitevuonna päättyvät tilivuodet samaan viitevuoteen. 2. Luetteloissa A ja B henkivakuutusyritysten tiedot on merkitty numerolla 1, muiden vakuutusyritysten kuin henkivakuutusyritysten tiedot numerolla 2, yleisyritysten tiedot numerolla 3, jälleenvakuutuksiin erikoistuneiden yritysten tiedot numerolla 4, yleisyritysten henkivakuutustoiminnan tiedot numerolla 5 ja yleisyritysten muun vakuutustoiminnan kuin henkivakuutusten tiedot (mukaan lukien jälleenvakuutus) numerolla 6. 3. Luettelo A sisältää seuraavat tiedot: i) direktiivin 91/674/ETY 6 artiklassa luetellut tiedot henkivakuutusyrityksistä, muista vakuutusyrityksistä kuin henkivakuutusyrityksistä, yleisyrityksistä ja jälleenvakuutukseen erikoistuneista yrityksistä: taseen vastaavissa kohdat C I (maa-alueet ja rakennukset, joita vakuutusyritys käyttää omaan toimintaansa), C II, C II 1 + C II 3 yhdistettynä, C II 2 + C II 4 yhdistettynä, C III, C III 1, C III 2, C III 3, C III 4, C III 5, C III 6 + C III 7 yhdistettynä, C IV, D; taseen vastattavissa: kohdat A, A I, A II + A III + A IV yhdistettynä, B, C 1 a (yleisyritysten osalta erikseen henkivakuutustoiminnasta ja muusta vakuutustoiminnasta), C 2 a (yleisyritysten osalta erikseen henkivakuutustoiminnasta ja muusta vakuutustoiminnasta), C 3 a (yleisyritysten osalta erikseen henkivakuutustoiminnasta ja muusta vakuutustoiminnasta), C 4 a, C 5, C 6 a, D a, G III (esittämättä erikseen vaihtovelkakirjalainoja), G IV, ii) direktiivin 91/674/ETY 34 artiklan I kohdassa luetellut tiedot muista vakuutusyrityksistä kuin henkivakuutusyrityksistä, jälleenvakuutukseen erikoistuneista yrityksistä sekä yleisyritysten muusta kuin henkivakuutustoiminnasta: kohdat 1 a, 1 b, 1 c, 1 d, 2, 4 a aa, 4 a bb, 4 b aa, 4 b bb, 7 (brutto), 7 d, 9, 10 (brutto ja netto erikseen), iii) direktiivin 91/674/ETY 34 artiklan II kohdassa luetellut tiedot henkivakuutusyrityksistä sekä yleisyritysten henkivakuutustoiminnasta: kohdat 1 a, 1 b, 1 c (erikseen bruttosumma ja jälleenvakuuttajien osuus), 2, 3, 5 a aa, 5 a bb, 5 b aa, 5 b bb, 6 a aa, 6 a bb, 8 (brutto), 8 d, 9, 10, 12, 13 (brutto ja netto erikseen), iv) direktiivin 91/674/ETY 34 artiklan III kohdassa luetellut tiedot henkivakuutusyrityksistä, muista vakuutusyrityksistä kuin henkivakuutusyrityksistä, yleisyrityksistä ja jälleenvakuutukseen erikoistuneista yrityksistä: kohdat 3, 4 (vain henkivakuutusyrityksistä ja yleisyrityksistä), 5, 6 (vain muista vakuutusyrityksistä kuin henkivakuutusyrityksistä, yleisyrityksistä ja jälleenvakuutukseen erikoistuneista yrityksistä), 7, 8, 9+14+15 yhdistettynä, 10 (ennen veroja), 13, 16, v) direktiivin 91/674/ETY 63 artiklassa tarkoitetut tiedot: - henkivakuutusyrityksistä, muista kuin henkivakuutusyrityksistä ja yleisyritysten sekä henkivakuutustoiminnasta että muusta vakuutustoiminnasta: ensivakuutuksen bruttovakuutusmaksutulo CPA:n (ala)luokkien mukaisesti (5-numerotaso ja alaluokat 66.03.21, 66.03.22) - muista vakuutusyrityksistä kuin henkivakuutusyrityksistä ja yleisyritysten muusta kuin henkivakuutustoiminnasta: ensivakuutustoiminnan korvauskulut (brutto), ensivakuutustoiminnan bruttokulut ja jälleenvakuutuksen osuus siitä, kaikki muuttujat eriteltyinä CPA:n (ala)luokkien mukaisesti (5-numerotaso ja alaluokat 66.03.21, 66.03.22) - henkivakuutusyrityksistä ja yleisyritysten henkivakuutustoiminnasta: ensivakuutustoiminnan bruttovakuutusmaksutulo eriteltynä II kohdan 1 kohdan mukaisesti, vi) direktiivin 91/674/ETY 64 artiklassa tarkoitetut tiedot: henkivakuutusyrityksistä, muista kuin henkivakuutusyrityksistä, yleisyrityksistä sekä jälleenvakuutukseen erikoistuneista yrityksistä: palkkiot ensivakuutustoiminnasta (lukuun ottamatta jälleenvakuutukseen erikoistuneita yrityksiä) sekä palkkioiden kokonaismäärä, vii) seuraavassa taulukossa luetellut lisätiedot: >TAULUKON PAIKKA> 4. Luettelossa B on seuraavat tiedot: i) direktiivin 91/674/ETY 34 artiklan I kohdassa luetellut tiedot muista vakuutusyrityksistä kuin henkivakuutusyrityksistä, jälleenvakuutukseen erikoistuneista vakuutusyrityksistä sekä yleisyritysten muusta kuin henkivakuutustoiminnasta: kohdat 3, 5, 6, 8, ii) direktiivin 91/674/ETY 34 artiklan II kohdassa luetellut tiedot henkivakuutusyrityksistä sekä yleisyritysten henkivakuutustoiminnasta: kohdat 4, 6 b, 7, 11, iii) direktiivin 91/674/ETY 63 artiklassa luetellut tiedot henkivakuutusyrityksistä ja muista kuin henkivakuutusyrityksistä sekä yleisyritysten henkivakuutustoiminnasta ja muusta vakuutustoiminnasta: ensivakuutustoiminnan bruttovakuutusmaksutulon maantieteellinen jakauma eli kyseinen tulo yrityksen pääkonttorin sijaintijäsenvaltiossa, muissa jäsenvaltioissa, muissa ETA-maissa, Sveitsissä, Yhdysvalloissa, Japanissa ja muissa Euroopan unionin ulkopuolisissa maissa, iv) seuraavassa taulukossa luetellut lisätiedot: >TAULUKON PAIKKA> 5 jakso Ensimmäinen viitevuosi Luettelon A tietojen ja tilastojen osalta ensimmäinen tilastointivuosi on kalenterivuosi 1996 sekä luettelon B tietojen ja tilastojen osalta kalenterivuosi 2000. 6 jakso Tulosten tuottaminen Tilastot on jaoteltava NACE Rev. 1:n 4-numerotasolle (luokat). 7 jakso Tulosten toimittaminen Tulokset on toimitettava 12 kuukauden kuluessa viitekalenterivuoden päättymisestä 3 jaksossa tarkoitettujen yritysten osalta, lukuun ottamatta jälleenvakuutukseen erikoistuneita yrityksiä, joiden osalta tulokset on toimitettava 18 kuukauden kuluessa viiteajanjakson päättymisestä. 8 jakso Vakuutuskomitea Komissio ilmoittaa neuvoston direktiivin 91/675/ETY (1) nojalla perustetulle vakuutuskomitealle tämän moduulin soveltamisesta ja kaikista tämän asetuksen 13 artiklan mukaisesti päättämistään toimista, joilla tietojen keruuta ja tilastollista käsittelyä sekä tulosten käsittelyä ja toimittamista mukautetaan taloudelliseen ja tekniseen kehitykseen. 9 jakso Siirtymäkausi Sovellettaessa tätä yksityiskohtaista moduulia siirtymäkausi on enintään kolme vuotta 5 jaksossa tarkoitettujen tilastojen laatimisen ensimmäisten viitevuosien alusta lukien.(1) EYVL L 374, 31.12.1991, s. 7 (2) EYVL L 228, 16.8.1973, s. 3 (3) EYVL L 63, 13.3.1979, s. 1 (1) EYVL L 374, 31.12.1991, s. 32"